ไฟแนนซ์ทูเดย์
&#8216;โลกใบนี้เต็มไปด้วยความมหัศจรรย์ ถ้าไม่ออกเดินทางก็ไม่มีวันค้นพบ&#8217;
15 ม.ค. 2556

‘โลกใบนี้เต็มไปด้วยความมหัศจรรย์ ถ้าไม่ออกเดินทางก็ไม่มีวันค้นพบ’
...อึ้งและฮือฮา จู่ๆ ศิริอร ยุคง อายุ 40 ปี อยู่บ้านเลขที่ 105/5 หมู่ 8 ต.บ้านเป็ด อ.เมือง จ.ขอนแก่น ถึงกับช็อกจนต้องเข้าร้องเรียนขอความช่วยเหลือจากสำนักงานยุติธรรม หลังตกเป็นจำเลยถูกฟ้องกู้ยืมเงินร่วมกับจำเลยทั้งหมด 26 คน เป็นเงินสูงลิ่วถึง 144.9 ล้านบาท จากธนาคารศรีนคร 
ทั้งๆ ที่เธอไม่เคยไปกู้เงินหรือทำธุรกิจสัญญากู้เงินร่วมกับใครมาก่อน
คดีนี้เป็นหมายศาลจังหวัดภูเขียว คดีหมายเลขดำที่ ผบ.1457/25555 ลงวันที่ 28 ธ.ค. 2555 ที่บริษัทบริหารสินทรัพย์สุขุมวิท ฟ้องว่า เธอเป็นจำเลยที่ 4 ในจำนวน 26 คน โดยมีชื่อ นางกันยาวีร์ หรือเกษรา ชินนรเศรษฐ์ เป็นจำเลยที่ 1 ทั้งๆ ที่เธอไม่ไปกู้เงินกับธนาคารจำนวนมากขนาดนี้มาก่อน 
ปัจจุบันเธอมีหนี้โครงการบ้านหลักแรก 7.8 แสนบาทเท่านั้น ปัจจุบันเธอทำงานที่โรงงานโฟมไทย อ.อ่าวอุดม จ.ชลบุรี เป็นเวลาเกือบ 10 ปี
ทางสำนักงานยุติธรรมได้รับเรื่องแล้วจัดทนายให้ เพื่อที่จะช่วยเหลือทางกฎหมายต่อไป ถือเป็นคดีที่ผิดฝาผิดตัว เพราะเธออ้างว่าเคยกู้เงินจากธนาคารศรีนครที่ปิดกิจการไปตั้งแต่ปี 2545
...ใครมีมุมมองอย่างไรไม่รู้ แต่สำหรับ สุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบี ไทย เชื่อมั่นว่า เงื่อนไขเพดานการปล่อยกู้ให้กับลูกค้าขนาดใหญ่ที่ระดับ 25% ของแบงก์ชาตินั้น ไม่ถึงขั้นน่ากังวล เพราะลูกค้าขนาดใหญ่สามารถใช้ช่องการออกหุ้นกู้ หรือจะเป็นการปล่อยกู้ร่วมกันระหว่างธนาคารพาณิชย์ก็ได้ 
อีกมุมหนึ่งน่าจะทำให้ตลาดวาณิชธนกิจเติบโตได้ด้วย เรียกว่าแตกต่างจากขาใหญ่อื่นๆ โดยสิ้นเชิง...